Document ID: 32006D0484

NÕUKOGU OTSUS 2006/484/ÜVJP,
11. juuli 2006,
millega rakendatakse ühist seisukohta 2004/694/ÜVJP edasiste meetmete kohta, millega toetatakse endise Jugoslaavia asjade rahvusvahelise kriminaalkohtu (EJRK) volituste tõhusat rakendamist
EUROOPA LIIDU NÕUKOGU,
võttes arvesse nõukogu ühist seisukohta 2004/694/ÜVJP, 11. oktoober 2004, edasiste meetmete kohta, millega toetatakse endise Jugoslaavia asjade rahvusvahelise kriminaalkohtu (EJRK) volituste tõhusat rakendamist, (1) eriti selle artiklit 2 koostoimes Euroopa Liidu lepingu artikli 23 lõike 2 teise taandega,
ning arvestades järgmist:
(1)
Nõukogu võttis ühise seisukohaga 2004/694/ÜVJP meetmed, et külmutada kõik rahalised vahendid ja majandusressursid, mis kuuluvad füüsilistele isikutele, kellele EJRK on esitanud süüdistuse.
(2)
Nõukogu võttis 10. märtsil 2006 vastu otsuse 2005/205/ÜVJP, millega asendati ühise seisukoha 2004/694/ÜVJP lisas esitatud isikute nimekiri.
(3)
Kuna Dragan ZELENOVIC viidi 10. juunil 2006 üle EJRK arestiüksusesse, tuleks tema nimi eespool nimetatud nimekirjast välja jätta.
(4)
Seetõttu tuleks ühise seisukoha 2004/694/ÜVJP lisas esitatud nimekirja vastavalt muuta,
ON TEINUD JÄRGMISE OTSUSE:
Artikkel 1
Ühise seisukoha 2004/694/ÜVJP lisas esitatud isikute nimekiri asendatakse käesoleva otsuse lisas esitatud nimekirjaga.
Artikkel 2
Käesolev otsus jõustub selle vastuvõtmise päeval.
Artikkel 3
Käesolev otsus avaldatakse Euroopa Liidu Teatajas.
Brüssel, 11. juuli 2006

Labels: 13
0
11
5